През 256 пр.н.е., по време на Първата пуническа война, той е избран за суфектконсул, този път заедно с Луций Манлий Вулзон Лонг. Двамата повеждат морска експедиция срещу Картаген в Северна Африка. В битката при нос Екном (на южния бряг на Сицилия) побеждават картагенската флота. В Африка Регул има в началото успехи, но в битката при Тунис през 255 пр.н.е. войската му е разбита от картагенците с помощта на спартанеца Ксантип. Регул попада в плен и е убит пет години по-късно, заради честната си дума.